Komisijos reglamentas (EEB) Nr. 441/91
1991 m. vasario 25 d.
dėl tam tikrų prekių, kurių kodai pagal Kombinuotąją nomenklatūrą yra 17041019, 17041099 ir 95021010, klasifikacijos, panaikinantis Reglamentą (EEB) Nr. 1287/83
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 53/91 [2], ypač į jo 9 straipsnį,
kadangi siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina imtis priemonių, susijusių su šio reglamento priede nurodytų prekių klasifikacija;
kadangi Reglamente (EEB) Nr. 2658/87 nustatytos bendrosios Kombinuotosios nomenklatūros interpretavimo taisyklės taip pat taikomos bet kuriai kitai nomenklatūrai, kuri visiškai ar iš dalies yra paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis;
kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais;
kadangi šis reglamentas taip pat taikomas produktams, nurodytiems Komisijos reglamente (EEB) Nr. 1278/83 [3], todėl pastarąjį reikia panaikinti;
kadangi šiame reglamente numatytos priemonės atitinka Nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal tam tikrus KN kodus, nurodytus minėtos lentelės 2 skiltyje.
2 straipsnis
Reglamentas (EEB) Nr. 1287/83 panaikinamas.
3 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. vasario 25 d.